Забелешки во врска со предлог на законот за изменување и дополнување на законот за земјоделско земјиште

Пред да ги изнесам моите забелешки на предлог на законот за изменување и дополнување на законот за змејоделско земјиште , кои најмногу ќе се однесуваат на одземање на приватно необработено земјиште, би Ви предложил ПРВО да го распределите (доделите) ДРЖАВНОТО ЗЕМЈОДЕЛСКО ЗЕМЈИШТЕ да се обработува, па ПОТОА да го ОДЗЕМАТЕ ПРИВАТНОТО НЕОБРАБОТЕНО ЗЕМЈОДЕЛСКО ЗЕМЈИШТЕ и да го доделувате под закуп.

1. Не е предивено!

Од кога почнува да се смета времето од 18 месеци дека земјоделското земјиште не е обработено? Од почетокот на годината 01 јануари? После собирање на родот? После последната изработена агро техничка мерка ?

1. Не е предвидено!

Освен што се знае дека ќе се доделува на јавен повик, и дека ќе се дели ,,ПРИХОДОТ,, 80% со 20% не е предвидено по која најниска цена ќе се доделува? А за разлика за државното земјоделско земјиште има предвидена цена.

1. Не е предвидено!

На кој временски период (10, 15, 30 или 50 години) и за кои земјоделски култури ќе се доделува необработеното приватно земјоделско земјиште?

1. Не е предвидено!

Јас имам 1хектар земјоделско земјиште, заради поскапувањето на млекото и млечните производи, зачував 5 кози кои ги напасувам на таа површина. Не е предвидено Како ќе се смета земјоделско земјиште пренаменето за пасиште?

1. Не е предвидено?

Што ќе се случи кога одземеното необработено приватно земјоделско земјиште веќе е доделено под закуп, ако сопственикот после неколку години сака да ја продаде или оттуѓи сопственоста над тоа земјоделско земјиште?